Държавен вестник, бр. 11, 2003 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  11
Чл. 48. (1) Министърът на финансите назна-
чава междуведомствена комисия, която до 31
март 2003 г. разпределя по общини и по обекти
одобрените със Закона за държавния бюджет
на Република България за 2003 г. целеви сред-
ства за придобиване на материални дълготрай-
ни активи и за основен ремонт на местните
общински пътища в размер 6000 хил. лв.
(2) Министърът на финансите превежда на
общините субсидиите, разпределени по реда на
ал. 1, въз основа на заявка за необходимите им
средства.
Чл. 49. Средствата за допълнително матери-
ално стимулиране в размер до 40 на сто от реа-
лизираните приходи от извършени платени ме-
дицински и немедицински услуги от здравните
заведения по смисъла на § 1, ал. 1 от допълни-
телните разпоредби на Закона за народното здра-
ве и от лечебните заведения по чл. 5, ал. 1 от
Закона за лечебните заведения се изплащат от
бюджетите/бюджетните сметки на съответните
разпоредители с бюджетни кредити и се отчи-
тат по Единната бюджетна класификация.
Чл. 50. Средствата по чл. 17 от Закона за
политическите партии, които са предвидени в
централния бюджет, се предоставят по ред,
определен от министъра на финансите.
Чл. 51. (1) Министърът на финансите по
предложение на министъра на образованието и
науката по реда на чл. 34 от Закона за устрой-
ството на държавния бюджет извършва промя-
на на бюджетните взаимоотношения на общи-
ните с централния бюджет за 2003 г., свързана
с изплащането на допълнително трудово въз-
награждение по реда на § 35 от допълнителни-
те разпоредби на Закона за изменение и допъл-
нение на Закона за народната просвета (ДВ,
бр. 36 от 1998 г.), в рамките на предвидените в
централния бюджет средства в размер до 34,5
млн. лв. за утвърдената численост от Минис-
терството на образованието и науката.
(2) За допълнителната численост на персо-
нала над утвърдената от Министерството на
образованието и науката средствата за изпла-
щането на допълнителното трудово възнаграж-
дение по реда на § 35 от допълнителните раз-
поредби на Закона за изменение и допълнение
на Закона за народната просвета се осигуряват
от общинските бюджети за сметка на имущес-
твени данъци и такси, неданъчни и други об-
щински приходи.
Чл. 52. Министърът на финансите по пред-
ложение на министъра на образованието и на-
уката по реда на чл. 34 от Закона за устройство-
то на държавния бюджет извършва компенси-
рана промяна на бюджетните взаимоотноше-
ния на общините с централния бюджет за 2003 г.
в резултат на настъпили промени от преструк-
туриране на дейностите “държавна отговорност”
в сферата на общинското образование през
бюджетната година.
Чл. 53. Министърът на финансите по предло-
жение на министъра на труда и социалната по-
литика по реда на чл. 34 от Закона за устройст-
вото на държавния бюджет извършва компен-
сирана промяна на бюджетните взаимоотноше-
ния на общините с централния бюджет за 2003 г.
в резултат на настъпили промени в структурата
и профила на заведенията за социални услуги
през 2003 г. в рамките на разчетените със Закона
за държавния бюджет на Република България за
2003 г. средства за работна заплата, осигурител-
ни плащания и текуща издръжка.
Чл. 54. Предвидените в централния бюджет
средства за подпомагане на физическото въз-
питание и спорта се предоставят и разходват по
бюджетите на съответните министерства и об-
щините при условията и по реда на Постанов-
ление № 129 на Министерския съвет от 2000 г.
за определяне на минимални диференцирани
размери на паричните средства за физическо
възпитание и спорт, които се осигуряват от
държавния бюджет и от бюджетите на общини-
те (ДВ, бр. 58 от 2000 г.).
Чл. 55. Средствата по чл. 4, т. 1 от Закона за
ветераните от войните, които са предвидени в
централния бюджет, се предоставят на основа-
та на действително извършените разходи като
обща допълваща субсидия на общините не по-
късно от 15 декември 2003 г.
Чл. 56. Министърът на финансите по пред-
ложение на министъра на културата предоста-
вя от централния бюджет до 900 хил. лв. за под-
помагане дейността на народните читалища
като обща допълваща субсидия на общините.
Чл. 57. (1) Утвърждава разпределението на
средствата, предвидени в централния бюджет
за 2003 г. за изпълнение на програми за техни-
ческа ликвидация и консервация на обекти от
миннодобивния отрасъл, за отстраняване на
последствията и за саниране на околната среда,
както следва:
1. до 14 000 хил. лв.—за въгледобивни тър-
говски дружества;
2. до 3000 хил. лв.—за уранодобивни търгов-
ски дружества;
3. до 11 000 хил. лв.—за рудодобивни търгов-
ски дружества.
(2) Министърът на икономиката и министъ-
рът на енергетиката и енергийните ресурси в
срок два месеца от обнародването на постанов-
лението разпределят средствата по ал. 1, т. 1, 2
и 3 по търговски дружества въз основа на при-
оритетни проекти и обекти, съгласувани с ми-
нистъра на финансите.
(3) Промени в разпределението на средства-
та по ал. 2 се извършват съгласувано с минис-
търа на финансите в рамките на утвърдените
средства по ал. 1.
Чл. 58. (1) Постъпването и разходването на
средствата по чл. 79, ал. 4 от Закона за висшето
образование се извършват чрез бюджета на На-
ционалната агенция за оценяване и акредитация.
(2) Постъпването и разходването на получе-
ните средства за депозиране и поддържане на
промишлените микроорганизми и клетъчни
култури се извършват чрез бюджета на Нацио-
налната банка за промишлени микроорганиз-
ми и клетъчни култури.